Opprørere: Her skyter vi ned kamphelikopteret
Meldingen om kommer fra eksilgruppen Syrian Observatory for Human Rights, og et videoopptak som angivelig viser angrepet, kan du se på VGTV. - Det er første gang opprørerne har skutt ned et helikopter med en bakke-til-luft-rakett, sa eksilgruppens leder Rami Abdulrahman til nyhetsbyrået AFP tirsdag. Helikopteret skal ifølge talsmannen ha blitt truffet ved den strategisk viktige basen Sheikh Suleiman, 25 kilometer vest for Syrias største by Aleppo. Basen er den siste som fortsatt er under hærens kontroll mellom Aleppo og grensa til Tyrkia, skriver NTB. Ifølge FNs høykommissær for flyktninger (UNHCR) er antall flyktninger utenfor Syria fordoblet siden september. 440.000 syrere er nå på flukt i Libanon, Jordan, Tyrkia, Irak og i nordafrikanske land. Flere hjelpeorganisasjoner gikk tidligere denne uken ut og advarte om at verden holdt på å glemme krigen i Syria.
Her er bildene som syriske opprørere hevder beviser at de har skutt ned et kamphelikopter under kamper nordvest i landet.